Haraldur býður sig fram í oddvitasæti Sjálfstæðisflokksins „ Ég hef tekið þá ákvörðun að gefa kost á mér í efsta sæti á lista Sjálfstæðisflokksins í Norðvesturkjördæmi í prófkjöri fyrir kosningarnar í haust , “ segir Haraldur Benediktsson alþingsmaður og bóndi á Vestra-Reyni í samtali við Skessuhorn . Eins og nýverið kom fram hefur Einar Kristinn Guðfinnsson núverandi oddviti flokksins og forseti Alþingis ákveðið að draga sig til hlés frá stjórnmálum þegar yfirstandandi þingi lýkur . Haraldur segist hafa , eftir að Einar Kristinn gaf út yfirlýsingu sína , velt stöðunni fyrir sér , en hafi nú í samráði við fjölskyldu sína tekið þessa ákvörðun . Það skal ítrekað að meðfylgjandi mynd var ekki tekin á þeim samráðsfundi sem vísað er til í fréttinni hér að ofan . Sá fundur var hins vegar haldinn í næsta húsi við fjósið .